שיחה:הגימנסיה הריאלית העברית בקובנה

message: הערך מוקדש לזכרו של אהרון-ישראל רחוביץ ז"ל, אביו של דוד, כותבו הראשון. בברכה ותודה. Itzuvit - שיחה סדנה 18:56, 13 בינואר 2013 (IST)
thread_title: הקדשה

message: אבי ז"ל היה תלמיד הגימנסיה הריאלית. סיפוריו כמו גם זיכרונותיו של חברו לספסל הלימודים, פרופ' אליהו סטופל, הובילו אותי למלאכת התיעוד המדעי שמבוססת על מקורות כתובים. תודתי העמוקה נתונה לעיצובית שהרימה את הכפפה, הסכימה לקבל את הערך, הביאה אותו לסטנדרטים המקובלים של הכתיבה בוויקיפדיה, תרמה תמונה עדכנית ושיפצה את כל התמונות, כמו גם לאביעדוס שנרתם במלוא כוחו ומרצו להרחבתו, העשרתו ועריכתו בצורה מקצועית יוצאת דופן (כולל שילוב תמונות נדירות). מלאכת הכתיבה של הערך טרם הושלמה סופית. יצוין כי הערך פתח פתח לכתיבת ערכים חדשים ולעיבויים של הקיימים במכלול הטיפול בקהילת יהודי ליטא המפוארת. בכבוד רב ובתודה על שיתוף הפעולה, דוד רחוביץ --David.r.1929 - ,  (IST) 13:02, 28 בינואר 2013
thread_title: הכרת תודה

message: פרט לתצלומים שבאתר מוזיאון השואה האמריקני (תמונות 1–3, 9–11, 27–30, 33) –
* אצל Shlomo Carlebach (gen. ed.), Ish Yehudi (Brooklyn, N.Y.‎ 2008)‎, בעמודים 72–73 מופיעים שני תצלומים קבוצתיים מימי קרליבך.
* בכרך ב של יהדות ליטא (תל אביב תשל"ב):
** בשלישי מבין עמודי התצלומים שאחרי עמ' 144 (, תמונה 861) מופיע תצלום קבוצתי נאה של סגל המורים.
** בעמודי התמונות שאחרי עמ' 272 (תמונה 1019 ואילך) יש שורה של תצלומים קבוצתיים שבהם מופיעים רבים ממורי הגימנסיה. (ייתכן שיש תצלומים נוספים בספר.)
* בעמוד הראשון של מאמרו של פרץ יעקב יוזליט, 'ד"ר צמח פדלשטיין הי"ד', העבר כב (תשל"ז), 280–282, ישנו תצלום של סגל הגימנסיה ב-1926, שבו נראים לוין, א' קשונס (מורה לליטאית), חמילבסקי, הלפר, לייקין, פרידמן, דומבלינסקי, גרבר, מ' גולדמן, בלוך, נחום פרחיהו (פרוחובניק), מ' סיסיצקי, ד"ר צמח פלדשטיין ומריש.
אינני בקיא בדיני זכויות היוצרים בליטא, כדאי לבדוק. אביעדוס • שיחה ב' בשבט ה'תשע"ג,  18:22, 12 בינואר 2013 (IST)
thread_title:  תצלומים 

message: אחד מהסימוכין בפרק 'המעבר לבניין החדש' הוא: "הפרטים השונים על הגימנסיה לוקטו מתוך Rytas, September 7, 1931, p. 2, ומתוך עדויותיהם של תלמידי הגימנסיה צ'סנו, אליהו סטופל (10 באוגוסט 2011) ואהרון רחוביץ (5 בדצמבר 2010)": ויקיפדיה אינה אמורה לכלול מחקר מקורי; יש למצוא מקור כתוב אחר לדברים ולהביאו. אביעדוס • שיחה ב' בשבט ה'תשע"ג,  19:02, 12 בינואר 2013 (IST)
thread_title:  פרטים על הגימנסיה מתוך מחקר מקורי 

message: מדבריו של שמעון ז"ק (שהיה בעצמו מורה בבית הספר) בעמוד השני של מאמרו (135), טור 1, על המורים שחיברו ספרי לימוד עבריים, משתמע ששני המורים הנ"ל לימדו בגימנסיה הריאלית; אולם לא הצלחתי למצוא מקור נוסף שתומך בטענה שהם לימדו בגימנסיה הריאלית ולא (רק) בגימנסיון שוואבה.
זאת ועוד: שוחחתי הערב עם מאיה קפיט, כלתו של שמואל קפיט ובעצמה תלמידת הגימנסיה הריאלית; למיטב זיכרונה, קפיט לימד רק בשוואבה. אביעדוס • שיחה ד' בשבט ה'תשע"ג,  20:27, 14 בינואר 2013 (IST)
replies: text: המורה שמואל קפיט בגימנסיה הריאלית בהסתמך על מקור נוסף: בנוסף לשמעון ז"ק שציין כי שמואל קפיט או קאפיט היה מורה בגימנסיה הריאלית (ראו מאמרו "הגימנסיה הריאלית העברית בקובנה", עמ' 135), קפיט מוזכר כמורה בגימנסיה הריאלית גם ב-מרים ניב ויוסף רוזין,"קובנה," בתוך: דב לוין (עורך), יוסף רזין (עורך משנה), ליטא (כרך ח של פנקס הקהילות: אנציקלופדיה של היישובים היהודיים למן היווסדם ועד לאחר שואת מלחמת העולם השנייה), ירושלים: יד ושם, תשנ"ו – תרגום לאנגלית מאת שאול ינאי, באתר JewishGen (ראו החלק: Education and Culture). בברכה, David.r.1929 - שיחה 21:58, 14 בינואר 2013 (IST)
replies: text: :לא הצלחתי לראות היכן מצוין שם כך; אבל זה בכל זאת מקור מעט בעייתי, כי הוא מאוחר בהרבה (ולא אתפלא אם הוא בעצם מבוסס על אותו אזכור ברור-למחצה אצל ז"ק..).

text: :אגב, ראה בערך את הבקשות ל"הבהרה" שהצבתי. אביעדוס • שיחה ד' בשבט ה'תשע"ג,  17:26, 15 בינואר 2013 (IST)
replies: text: ::שלום אביעדוס. זה נמצא כאמור בחלק "החינוך והתרבות" (באנגלית) כך: The principals were: Dr. Y. Tsherna followed by Z. Feldshtein. Among the teachers were: N. Grinbalt (Goren)[sic], M. Livshin, S. Kapit, C.N. Shapira and others.

text: ::ראה בבקשה יוסף רוזין "קאונאס" כאן. המקור אכן לוקה בחסר בגלל אי דיוקים.

text: ::אתייחס לבקשות ההבהרה ותודה רבה לך גם על העריכה של התוספות האחרונות שלי. בברכה דוד --David.r.1929 - שיחה 18:51, 15 בינואר 2013 (IST)
replies: text: :::תודה ובשמחה. אה, אני רואה (במקור: בעמ' 534). אני משווה – ומעלה: איתרתי את האישור לעובדת היותו של קפיט מורה בגימנסיה הריאלית. בספרם של בוגרי הגימנסיון העברי "שוואבה" בקובנה נכתב: "שמואל קפיט, המורה למתמטיקה הוותיק, סיים בי"ס תיכון רוסי, התמחה כמורה למתמטיקה, עבר אלינו מהגימנסיה הריאלית הגרמנית קרליבך" (ישראל יבלוקובסקי (עורך), היכל ששקע: החינוך העברי בקובנה – מוסדות ואישים, תל אביב: ארגון בוגרי הגמנסיון העברי בקובנה, 1962, עמ' 16).‫ ב"החנוך והתרבות העברית באירופה בין שתי מלחמות העולם" שבעריכת צבי שארפשטיין (ניו יורק: עוגן, תשי"ז, עמ' 367) אף מצוינת השנה שבה הצטרף לסגל המורים: 1918. עכשיו נותר רק לברר לגבי פינצ'וק.

text: :::בכלל, בקובץ הנ"ל של בוגרי שוואבה מופיע מידע רב על מורי גימנסיון שוואבה, שחלקם שימשו בהוראה גם בגימנסיה הריאלית. בפרט ישנה רשימה של מרדכי אלישיב-פרידמן על המורים שאינם. וגם בספר של שרפשטיין, בסביבות עמודים 367-8, יש דיון בגימנסיה. כדאי להציץ. אביעדוס • שיחה ה' בשבט ה'תשע"ג,  19:42, 15 בינואר 2013 (IST)
thread_title:  המורים פינצ'וק וקפיט – בגימנסיה הריאלית או רק בגימנסיון שוואבה? 

message: בספר "עדת ישראל" שבעריכת מקס זינזון (הסימוכין בגוף הערך) נטען כי כי נחמן שלזינגר התמנה למנהל בית הספר בברלין ב-8 במאי 1921, וכי הוא שימש עד אז כמנהל הגימנסיה היהודית בקובנה. שמעון ז"ק במאמרו מספר כי טשרנא שימש בתפקיד החל מתרפ"א (דהיינו, 1920 או 1921). ראיתי שהשנה 1920 (ולא 1921) כשנת תחילת כהונתו הופיעה עוד לפני שערכתי את הערך; מה המקור לכך? אביעדוס • שיחה ה' בשבט ה'תשע"ג,  21:55, 15 בינואר 2013 (IST)
replies: text: ראה שלום יונה טשרנו, בספרייה היהודית המקוונת (באנגלית) בברכה, --David.r.1929 - שיחה 02:35, 16 בינואר 2013 (IST)
replies: text: :טוב, עכשיו צריך לפשר. אביעדוס • שיחה ה' בשבט ה'תשע"ג,  15:56, 16 בינואר 2013 (IST)
replies: text: ::שלום אביעדוס. ההתלבטות שלך בהחלט הייתה מוצדקת. על פי המקור הבא: 'טשרנא, ישעיהו-יונה', בתוך: דב ליפץ ונתן גורן (עורכים), יהדות ליטא, כרך ג, ספר א (תשכ"ז), עמ' 170 טורים 1 ו-2 (ספר יזכור לקהילת ליטא, בספריית העיר ניו יורק, תמונה 1368), טשרנא חזר לליטא ב-1921. (הוספתי המידע עליו לערך טשרנא אם כי הערך בכללו לוקה, לדעתי, בחסר מבחינה טכנית - אם לא קשה לך תן בבקשה מבט. זה הערך השני בסה"כ שאני מטפל מאז שניכנסתי לויקיפדיה לפני כחודש. שים לב בבקשה לתאריך הלידה של טשרנא). קטונתי לתת לך עצה באשר לחילופי גברי - לטיפולך, בברכה, דוד --David.r.1929 - שיחה 02:30, 21 בינואר 2013 (IST)
replies: text: :::מאה אחוז. אוקיי, שני מקורות שתומכים באותו עניין. אשמח אם נמצא מקור מפורט יותר לגבי טשרנא, אך בינתיים די בכך כדי לתקן בערך. אביעדוס • שיחה י' בשבט ה'תשע"ג,  11:18, 21 בינואר 2013 (IST)
thread_title:  חילופי גברי שלזינגר/טשרנא – 1920 או 1921? 

message: מקור טוב לכתיבה על מערכת החינוך בליטא. בברכה, דוד --David.r.1929 - שיחה 04:29, 16 בינואר 2013 (IST)
thread_title:  [http://www.eilatgordinlevitan.com/kovno/kovno_pages/teachers_application_1921_1941_lcva.htm רשימת המורים בליטא, 1941-1921], באתר של אילת גורדין לויתן 

message: דוד ואביעדוס, מה שאתם עושים מהערך הוא נפלא.  :) מרתק וחשוב! הלוואי על כל הגימנסיות ערך כזה  Itzuvit - שיחה סדנה 11:20, 2 בפברואר 2013 (IST)
replies: text: היי עיצובית, תודה. את לא פחות מדהימה! בברכה ובהוקרה, דוד -- David.r.1929 - שיחה 19:11, 2 בפברואר 2013 (IST). ותודה רבה לך על שיפוץ מדהים של התמונות. מורגש מגע ידך הקסום!! (סליחה ששכחתי לציין בהתחלה),    דוד --David.r.1929 - שיחה 22:21, 2 בפברואר 2013 (IST)
replies: text: :תודה, כפרה! ואני מחזק את דברי דוד. אביעדוס • שיחה כ"ג בשבט ה'תשע"ג,  19:33, 2 בפברואר 2013 (IST)
replies: text: ::מצטרף לדברי כולם, ויקיפדיה במיטבה. מי-נהר - שיחה 22:26, 3 בפברואר 2013 (IST)
replies: text: :::מצטרף בהתלהבות לדברי השבח. למדתי מהערך הזה כמה דברים חדשים על סבא שלי שמואל שוקסטליסקי, שנפטר הרבה לפני שנולדתי. H. sapiens - שיחה 15:37, 21 במרץ 2013 (IST)
thread_title:  אתם מדהימים! 

message: להלן טבלת מורים שבינתיים חסר כל מידע על אודותיהם (שמות נוספים נמצאים ברשימת המורים שאצל גורדין-לויתן ובתמונת המחזור מ-1938). אביעדוס • שיחה כ"ג בשבט ה'תשע"ג,  19:33, 2 בפברואר 2013 (IST)
שם                	מקצועות הלימוד	הערות	תמונה
יעקב אישלונדסקי   	              	     	
בן-מנחם (מנדלסון) 	              	     	
צ. הס             	              	     	
ש. קגן            	              	     	
קיסיונס (Kisiunas)	              	     	
י. רצ'קובסקי      	              	     	
replies: text: אביעדוס שלום, שבוע טוב. רציתי לשאול אותך מדוע הסרת את כל המורים שהוספתי (מתמונת המחזור המצוינת שהשגת) לרשימה בגוף הטקסט של הערך. מציע שתחזיר אותם לרשימה. המקום שלהם בראש ובראשונה בערך עצמו ולא כאן. אתה יכול לציין אותם גם כאן. אבל מה שחשוב באמת זה שהם יופיעו בערך עצמו ואין זה משנה אם יש פרטים לגביהם או לאו. הקוראים מגיעים בראש ובראשונה לדף של הערך ולא לדף של השיחה. מצטער זה לא המקום שלהם כאן מה גם שאין ספק לגביהם שהם אכן לימדו בגימנסיה. מה שחשוב במקרה הזה זה לא היופי של הטבלה בערך על הגימנסיה אלא התוכן שלה!! אתה יודע אביעדוס שאני מאוד מעריך את תרומתך הרבה מאוד לערך, את עבודתך הרבה אבל אני חושב שזה טעות לא לציינם בערך עצמו וזה גם יחס לא אתי ומזלזל כלפיהם כאשר אתה מוציא אותם מן הרשימה. תודה, דוד--David.r.1929 - שיחה 20:23, 2 בפברואר 2013 (IST)
replies: text: :זו ויקיפדיה – הכול הפיך ברגע, כך שאין סיבה להתרגש. העברתי לכאן לא לשם היופי, אלא לשם הנוחות של הוספת הפרטים עליהם. אבל מקבל את ההערה, אחזיר אותם (ואשאיר את הטבלה כאן). אביעדוס • שיחה כ"ג בשבט ה'תשע"ג,  20:58, 2 בפברואר 2013 (IST)
replies: text: ::שלום אביעדוס, תודה רבה על התיקון. וסליחה שהייתי נסער ודיברתי לא יפה. תודה רבה לך גם על התמונות הנוספות. זה פשוט מדהים ומוסיף המון לערך. שאפו על המאמץ הרב שעשית כדי להשיגן.

text: ::יש לי ברשותך כמה הצעות/הערות: ראשית, לדעתי מוטב שתמונת המחזור הנדירה תוצג בפורמט גדול יותר. זו תמונה נדירה וחשובה וצריכה לקבל משקל רב יותר, שיראו גם את התלמידים!!. שנית, בתיבה החדשה כתבת המקור: "הגימנסיון העברי הפרטי הראשון בקאונס" אבל הגימנסיה נודעה בהתחלה בכינויה "גימנסיית קרליבך" עד שנת 1919. שלישית, אני לא שלם עם המקור לגבי פרופ' שלמה סטרליץ. או שמביאים סימוכין לעניין או שמוותרים. הצעת פשרה - תציין בבקשה בהערת סימוכין כדלקמן: ראיון עם גב' רחל לוין (בוגרת הגימנסיה ופעילה באיגוד יוצאי ליטא), ? בינואר 2013. זה בהחלט מקור לגיטימי, אחרת הקורא לשווא יחפש על תלמיד הריאלית, סטרליץ באתר של אונ' חיפה. בברכה ובכבוד רב, דוד --David.r.1929 - שיחה 23:02, 2 בפברואר 2013 (IST)
replies: text: :::תודה. צודק לגבי שמה הראשון, הוספתי. הגדלתי את התמונה, אבל אל תשכח שלחיצה עליה פותחת דף תמונה עצמאי שבו ניתן לראותה בגודל מלא. לגבי סטרליץ – את הקישור לדף באוניברסיטה הבאתי לא כסימוכין לכך שלמד בגימנסיה אלא בשביל הביוגרפיה שלו, עבור הקורא המתעניין, עד אשר ייכתב ערך עליו. עכשיו, אנחנו מדברים בדיוק על התחום האפור בוויקיפדיה. היא אינה יכולה לשמש מקור לעצמה, רוצה לומר: לא מקובל לציין ראיון שאין לו תיעוד אחר כמקור (ממילא, הקורא שירצה לאשש את הדברים לא יתור אחר דרכי ההתקשרות עם גב' לוין כדי לשאול אותה בעצמו). אני מציע להשאיר זאת כך בינתיים. אביעדוס • שיחה כ"ג בשבט ה'תשע"ג,  00:41, 3 בפברואר 2013 (IST)
replies: text: ::::אביעדוס שלום, תודה קיבלתי. ותודה על המידע שמסרת מפי גב' לוין לגבי שאר הגימנסיות. בברכה, דוד--David.r.1929 - שיחה 02:22, 3 בפברואר 2013 (IST) המשך: אם תשאיר גם   Jüdische Realgymnasium בפתיח, אשמח מאוד. בכל זאת גימנסיה על פי המודל הגרמני:יש גם פרק שמוקדש לתקופת הכיבוש הגרמני, לדעתי זה חשוב לציין את שם הגימנסיה בשפה הגרמנית וכך זה גם מופיע בכמה מקורות בגרמנית (כל מה שהוספת זה מצוין וזה כמובן נשאר). בהתחלה בקובנה הסתכלו אפילו בעין עקומה על הנטייה הגרמנית של הגימנסיה. בברכה, דוד --David.r.1929 - שיחה 15:42, 3 בפברואר 2013 (IST)
replies: text: :::::אוקיי. לגבי הגרמנית – מה שכתוב שם זה פשוט "גימנסיה ריאלית יהודית"; אתה טוען שזה היה שמה? אגב, זו דוגמה לסיבה לכך שהעדפתי להתחיל עם ההשלמות של המורים מדף השיחה. אביעדוס • שיחה כ"ד בשבט ה'תשע"ג,  19:56, 3 בפברואר 2013 (IST)
replies: text: ::::::שלום אביעדוס. אמת, לא כל כך שמח שמחקת בפתיח Jüdische Realgymnasium. מדובר בגימנסיה שהוקמה בתקופת הכיבוש הגרמני!!!. כיוונתי אותך להוסיף "גימנסיית קרליבך" בפתיח לא כדי למחוק את שמה בגרמנית. ראה הערך יוסף קרליבך בגרמנית: מאחר ומדובר בהתחלה בגימנסיה בשפת הוראה גרמנית היית יכול להשאיר גם את השם בגרמנית. זה לא גורע מערכו של הערך. ככה לדעתי זה היה נכון יותר לעשות. אגב "גימנסיית קרליבך" זה כינוי. בתודה רבה, לשיקולך - אתה העורך והמחליט בסופו של עניין. הערה נוספת: החזרתי את 'המעמד' של קאונס/קובנה כפי שכתבתי בהתחלה - ל'בירה הזמנית', זה שמה פשוטה כמשמעה של קאונס בתקופה 1939-1920 לאחר נפילת וילנה לידי פולין ב-1920. אין צורך לכתוב בפועל או דה יורה כי כך הליטאים לא קראו לבירה שלהם!!. הבירה ההיסטורית של ליטא היא כמובן וילניוס/וילנה. תודה. אביעדוס סליחה שעדיין לא התייחסתי לכל הערותך, פשוט מרוב ההתלהבות מויקיפדיה כתבתי/כותב ערכים נוספים. מבטיח אני אעבור על הכל. התמונות שהוספת לערך הן אדירות וכך גם העריכות שלך! תודה רבה לך. בברכה ושבוע טוב --David.r.1929 - שיחה 15:39, 9 בפברואר 2013 (IST)
replies: text: :::::::השאלה היא מה היה שמה של הגימנסיה. הבנתי שבתקופת הכיבוש היא נקראה "גימנסיית קרליבך"; האם יש מקור שטוען שהיא נקראה "הגימנסיה הריאלית"?

text: :::::::לגבי מעמדה של קובנה: אין להניח בקיאות בהיסטוריה של ליטא מצד הקורא הממוצע; הביטוי "הבירה הזמנית", שהוא המושג ששימש בפי הליטאים לגביה, אינו טריוויאלי, ולכן הוספתי לצדו הסברון שהכוונה היא שהיא הייתה הבירה דה פקטו. בסדר, ההערות עדיין כאן... תודה תודה, אביעדוס • שיחה ל' בשבט ה'תשע"ג,  23:45, 9 בפברואר 2013 (IST)
thread_title:  מורים נוספים (העברה מהערך) 

message: בטבלאות על המורים, יש פסקאות גדולות המספרות על המורים, לחלקם יש ערך נפרד, וזו כפילות לערך הקיים עליהם. אין כל צורך בכך. יש לכתוב פסקה קצרה ולהפנות לערך מורחב. זה יתרונה של ויקיפדיה - הקישוריות, לא  צריך לתחזק שני מקומות. חנה Hanay • שיחה • מיזם אוניברסיטת חיפה יצא לדרך 14:31, 24 בפברואר 2013 (IST)
replies: text: שלום. הערכים הנפרדים - נוצרו כתוצאה מכתיבת הערך על הגימנסיה ולא ההיפך. בכמה מקרים קודם נכתבו הפרטים על המורים בערך של הגימנסיה וכתוצאה מכך נוצרו הערכים הנפרדים. במקרים אחרים הערך על הגימנסיה עודד כתיבת ערכים חדשים וחלק מהמידע חזר לערך של הגימנסיה. נשאיר את זה ככה, זה המקום שלהם. תודה. --David.r.1929 - שיחה 15:28, 24 בפברואר 2013 (IST)
replies: text: :סדר הכתיבה לא משנה. משנוצרו הערכים הנפרדים  אין מקום למידע הנרחב עליהם כאן. הערה קטנה לגבי המשפט "נשאיר את זה ככה", כתבתי בדף השיחה מתוך כבוד לך ולעבודה היפה שאתה עושה. אבל הנושא לא נתון להחלטתך הבלעדית. אני אזמין נוספים לדף השיחה הזה, ונשמע מה דעתם. חנה Hanay • שיחה • מיזם אוניברסיטת חיפה יצא לדרך 15:49, 24 בפברואר 2013 (IST)
replies: text: ::כעיקרון חנה צודקת, אבל הטקסטים שמופיעים כאן הם קיצורים של הערכים. אביעדוס • שיחה י"ד באדר ה'תשע"ג,  17:09, 24 בפברואר 2013 (IST)
replies: text: :::הקיצורים האלה עדיין ארוכים מידי, ראה למשל צמח פלדשטיין. לדעתי זה לא תורם לערך. בערך על הגימנסיה, רצוי שיופיע תמצית מעין פסקת פתיחה, והיתר בערך. חנה Hanay • שיחה • מיזם אוניברסיטת חיפה יצא לדרך 17:36, 24 בפברואר 2013 (IST)
thread_title:  מורים שיש עליהם ערך נפרד 

message: נתקלתי במקרה. יפה וממצה, וגם הרבה תמונות... • צִבְיָה • שיחה • כ"ח בשבט ה'תשע"ג 04:29, 8 בפברואר 2013 (IST)
replies: text: הערך עדיין בשלבי עבודה. מוקדם מדי לממלץ אותו. גיא - שיחה 20:44, 17 בפברואר 2013 (IST)
replies: text: : נראה טוב, מושקע. רואים שעשו עבודה רבה עליו. ‏Hyuna‏ • שיחה • אפל, זה לא רק תפוח • חציל-צילון • 00:22, 26 בפברואר 2013 (IST)
replies: text: ::הערך עדיין נמצא בעבודה. אפשר להעלות אותו לדיון מחדש לאחר שהעבודה עליו תסתיים. ערן - שיחה 22:55, 1 במרץ 2013 (IST)
replies: text: :::הערך דורש קיצוץ מסיבי בערכי המורים שיש עליהם ערך נפרד. ראו פסקה למעלה. לא תמיד הגודל קובע. חנה Hanay • שיחה • מיזם אוניברסיטת חיפה יצא לדרך 23:40, 1 במרץ 2013 (IST)
replies: text: ::::תודה רבה לאביעדוס; לצִבְיָה ולHyuna. לערן מזל טוב!! (קצת באיחור, סליחה). לחנה Hanay - ראשית, המון תודה על "מתוך כבוד לך ולעבודה היפה שאתה עושה (24 בפברואר 15:49 לעיל)" והייתי מבקש שתכתבי תודה גם לאביעדוס שמשקיע רבות בערך. ואולם, לצערי, השאלה: "כמה גדול זה כבר גדול מדי?" היא שאלה שלא בתחום שיפוטי. בברכה רבה, דוד --David.r.1929 - שיחה 12:41, 4 במרץ 2013 (IST)
replies: text: :::::דוד, אין כאן כל קשר לערך גדול או קצר. אלא לדרך בה עורכים בויקיפדיה. המטרה היא שמקור  המידע העיקרי יהיה במקום אחד. לכן  יש גם תבנית  כל המורים שיש עליהם ערכים מורחבים, צריכים להיות מוזכרים כאן בתמצות, ובראש הפסקה להפנות לערך מורחב. אתה מוזמן להסתכל על ערכים רבים בויקיפדיה ותראה שזו הדרך לעשות זאת. עדיף שאתה תעשה זאת, כי אתה מתמצא בחומר, משאחרים יעשו זאת.  לפעמים צריך גם לדעת לקצץ. חנה Hanay • שיחה • מיזם אוניברסיטת חיפה יצא לדרך 16:42, 4 במרץ 2013 (IST)
replies: text: ::::::שלום חנה. הסתכלתי במאמר שוב. אם נסכם והפעם ברצינות: מדובר ב-5 אישים שלגביהם ישנה הרחבה יתרה: ד"ר צמח פלדשטיין, מרדכי אלישיב, אליהו בילס, נתן גרינבלאט ויעקב דומבליאנסקי. ד"ר פלדשטיין הוא המנהל - דמות מרכזית בגימנסיה. לקצץ בו? אגב, המאמר כולו נבדק על ידי אנשים שהנושא קרוב לליבם וכמה אנשי חינוך בכירים בארץ (אני אשלח אותו לנוספים). לא שמעתי מהם את המילה "קיצוץ". צריך כמובן להתייעץ עם אביעדוס שעושה עבודת קודש במאמר שעדיין בשלבי עבודה! לא צריך להילחץ. הדברים צריכים להיעשות בזהירות רבה. חנה, זה לא מאמר רגיל - זהו פרויקט גדול לזכרם של המורים והתלמידים במוסד החינוכי העברי הגדול בליטא!! תנו לנו בבקשה את הזמן שלנו (כמו שציינו גיא, ערן לעיל). בברכה רבה, דוד --David.r.1929 - שיחה 20:02, 4 במרץ 2013 (IST)
replies: text: :::::::התשובה היא פשוטה, הסברתי מספר פעמים כי יש את הערכים: צמח פלדשטיין, מרדכי אלישיב, אליהו בילס, נתן גרינבלאט ויעקב דומבליאנסקי. גם אביעדוס יודע שאני צודקת. אלה ערכים כפולים עם תחזוקה כפולה. אנטי הרעיון של ויקיפדיה.  זה לא פוגע בזכרם של המורים, בגלל זה יש קישוריות. בויקיפדיה לא משכפלים מידע. תסתכל למשל בערך היסטוריה של חיפה. לא הכל כתוב בערך, יש הפניות לערכים מורחבים. כך עובדת ויקיפדיה. איני יודעת מה הכוונה זה לא מאמר רגיל, כל מאמר קרוב לליבו של כותבו, עדיין הוא צריך לעמוד בכללי העריכה של ויקיפדיה. חנה Hanay • שיחה • מיזם אוניברסיטת חיפה יצא לדרך 20:16, 4 במרץ 2013 (IST)
replies: text: ::::::::חנה, תקראי היטב את התשובה שלי. קרוב לליבם (יש כאן בני משפחה רבים של תלמידי/מורי הגימנסיה, שהשתתפו בפרויקט הזה) ולא רק קרוב לליבי. תנו לעבוד, תנו בבקשה את הזמן שלנו. --David.r.1929 - שיחה 20:26, 4 במרץ 2013 (IST)
replies: text: :::::::::דוד, אני נותנת לך לעבוד לא נגעתי בערך, רציתי לחסוך לך עבודה כפולה, כי כשהעבודה על הערך תסתיים, יהיה צורך להתאים את הפרקים האלה לכללי העריכה בויקיפדיה. חנה Hanay • שיחה • מיזם אוניברסיטת חיפה יצא לדרך 21:13, 4 במרץ 2013 (IST)
replies: text: ::::::::::תודה חנה. אוקיי. מעדיף לעבוד בצורה יעילה. אני עובר להתייעצות בדף השיחה שלך. כל טוב, דוד --David.r.1929 - שיחה --שיחה 04:57, 5 במרץ 2013 (IST)
replies: text: :::::::::::דוד, אלה שיחות שצריכות להתנהל כאן. הרעיון הוא פשוט. בכל פעם שיש ערך מורחב, אז בערך הזה מכניסים מידע מתומצת של מספר שורות על נשוא הערך, ומפנים לערך מורחב. חנה Hanay • שיחה • מיזם אוניברסיטת חיפה יצא לדרך 15:28, 5 במרץ 2013 (IST)

text: ::::אני מסכימה עם הכיוון שחנה הציעה. יעל (שיחה) 16:10, 5 במרץ 2013 (IST)
replies: text: :::::חנה ויעל, תודה - ברור. נעשה מה שצריך. עדיין הערך בעבודה . דוד --David.r.1929 - שיחה 19:59, 5 במרץ 2013 (IST)
replies: text: :::::::::::::אכן. אתחיל לקצר ולתמצת. אביעדוס • שיחה כ"ד באדר ה'תשע"ג,  22:27, 5 במרץ 2013 (IST)
thread_title:  הערות מרשימת ההמתנה 

message: לא קל לקרוא בתמונה הזאת, אבל דומה שבחזית הבניין (שנחנך ב-1931) כתוב: "בית הריאל גמנסיון העברי על שם עזריאל [?] צייס".
בתמונת המחזור מ-1938 מופיע שם המוסד כ"הגמנסיון העברי הפרטי I בקאונס".
מה מופיע ברישומי משרד החינוך הליטאי, מאיזו שנה הם והיכן ניתן לראותם? אביעדוס • שיחה י"ד באדר ה'תשע"ג,  17:34, 24 בפברואר 2013 (IST)
replies: text: שלום אביעדוס. נכון לעיל - ע"ש צ'ייס. דומה שעד 1934 נקראה הגימנסיה הריאלית (מקור Elvyra Levanavičiūtė שמופיע בערך שלנו, עמ' 8 - לוח, שמצטטת מקורות ליטאיים) באופן רשמי. באופן לא רשמי המשיכה בשם זה. לא חתום על זה. בפתיח הזכרת נכון. בברכה, דוד --David.r.1929 - שיחה 22:50, 5 במרץ 2013 (IST) ראה בבקשה גם את דף השיחה שלי בעניין ההיקף.
replies: text: :מאה אחוז. כן, אני רואה, תודה. אז אם אני מבין נכון, בטבלה שם נטען כי מ-1915 ועד 1919 הגימנסיה נקראה פשוט "Kauno aukštesnioji žydų mokykla" ('בית הספר התיכון היהודי בקובנה'), ומ-1919 ועד 1934 "Kauno žydų realinė gimnazija" ('הגימנסיה הריאלית היהודית בקובנה'); ומ-1934 אין בטבלה רישום של שם הגימנסיה... מאידך גיסא, בשורה האחרונה בטבלה מופיע השם "Kauno žydų I gimnazija" ('הגימנסיה היהודית [הפרטית?] ה-I בקובנה'), ללא ציון שנים, שכן לטענת המחברת (הע' 22) היא לא מצאה מידע על הגימנסיה (...). זה תומך במה שהבנתי קודם – שמ-1934 נקרא המוסד "הגימנסיה העברית הפרטית ה-I בקובנה". אביעדוס • שיחה כ"ד באדר ה'תשע"ג,  23:12, 5 במרץ 2013 (IST)
replies: text: ::נכון מאוד. אני זוכר שכתבת אז בשנות ה-30. אתה יכול להחזיר את המשפט לגבי השינוי לטקסט והפעם עם עם השנה. בברכה דוד --David.r.1929 - שיחה 23:34, 5 במרץ 2013 (IST)
thread_title:  שם המוסד בשנות ה-30 

message: לענ"ד כדאי שיהיו בנושא זה קטגוריות דומות כמו שיש לסגל ולתלמידי :קטגוריה:הגימנסיה העברית הרצליה. מי-נהר - שיחה 23:29, 5 במרץ 2013 (IST)
thread_title:  קטגוריות 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://werhere.co.il
** In הגימנסיה הריאלית העברית בקובנה on 2013-05-05 02:29:39, Socket Error: 'Name or service not known'
** In הגימנסיה הריאלית העברית בקובנה on 2013-05-14 15:46:58, Socket Error: 'Name or service not known'
--Matanyabot - שיחה 18:47, 14 במאי 2013 (IDT)
replies: text: תוקן. חזרתי • ∞ • שיחה 12:50, 22 ביוני 2013 (IDT)
replies: text: :תודה, ראיתי. --David.r.1929 - שיחה 13:40, 22 ביוני 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* https://dmv.mathematik.de/die-dmv/105-kurzbiographien/369-kurzbiographien-h-haa-hen.html
** In הגימנסיה הריאלית העברית בקובנה on 2013-12-20 06:10:58, 404 Not Found
** In הגימנסיה הריאלית העברית בקובנה on 2013-12-30 17:21:13, 404 Not Found
--Matanyabot - שיחה 19:21, 30 בדצמבר 2013 (IST)
thread_title:  קישור שבור 2 

message: מדובר בערך מעניין מאוד שנכתב כמעט כולו על ידי משתמש:David.r.1929. חלק הארי של הערך מוקדש לצוות המורים. אף שראוי שצוות המורים יקבל מקום בערך אודות המוסד הזה ואהבתי מאוד את הסידור בטבלה, אני סבור שפירט הביוגפריה שיש פה הוא מופרז. אני מציע לשלב את התוכן הביוגרפי של אנשי החינוך שנמצאים פה בערכים אודותיהם. דוגמה נאה לכך הוא הפירוט אודות צמח פלדשטיין. יש פה ממש תקציר ביוגרפי שלא היה מבייש ערך נפרד. אני מציע לשלב את התוכן בערך אודותיו ואם יש כפילויות - למחוק אותן. אני בהחלט לא מציע למחוק את כל התוכן, אלא רק לצמצם אותו. אני מציע לעיין בערכים שכתבתי והשתמשתי בהם במבנה דומה. למשל מלחמת גאליה או קרב גרניקוס ולראות שם דוגמה לתקציר ביוגרפי מצומצם שנותן את עיקרי הפרטים אודות האדם. ממש כמה שורות. בכל זאת, מדובר בערך על הגימנסיה, אני מצפה שעיקר התוכן יוקדש לגימנסיה עצמה ולא לצוות ההוראה. כמובן שהצוות החשוב, אבל לא סביר בעיני שזאת תהיה ליבת הערך.
אני מתייג פה גם את משתמש:Assayas שכתב ערכים רבים אודות החינוך היהודי בבולגריה. גילגמש • שיחה 20:43, 31 באוקטובר 2014 (IST)
replies: text: הביוגרפיה המלאה נמצאת במרחק קליק אחד מהקורא, כאן אפשר להסתפק בשני משפטים הקושרים את האדם לגימנסיה. דוד שי - שיחה 20:58, 31 באוקטובר 2014 (IST)
שלום. מבקש להעיר כי לערך ישנה תרומה נכבדה ביותר ואיכותית במיוחד של אביעדוס. תרומתו אף גדולה יותר מתרומתי, כך שמן הראוי לשאול אותו. הערה נוספת: מרבית יהדות ליטא נכחדה בשואה ומידע אודות התלמידים הוא מועט ביותר כך שחוסר הפרופורציה שבין התוכן המוקדש לתלמידים לתוכן המוקדש לצוות ההוראה הוא מצב נתון. לצמצמם כפי שאמר דוד שי כן אבל לחפש פרופורציה זה בלתי אפשרי. שבת שלום David.r.1929 - שיחה 21:34, 31 באוקטובר 2014 (IST)

text: בבדיקה שעשיתי בגרסאות קודמות ראיתי משום מה בעיקר את התרומות שלך. אני מתנצל שלא הזכרתי אותו. גילגמש • שיחה 21:44, 31 באוקטובר 2014 (IST)
replies: text: : זה היה הערך הראשון שלי בוויקי ואביעדוס נתן את הטון. ומגיעות לו תודות רבות ושאפו ענק על ההשקעה המרובה: הרעיון המעולה של יצירת תבנית לסגל ההוראה ומילויה, יצירת קשר עם בני המשפחה של המורים/תלמידים לצורך השגת מידע ותמונות נדירות, ניסוח מעולה של הטקסט ועוד. גילגמש, עיינתי בערכים שכתבת - ערכים לתפארת. כך שקטונתי עם הוותק המועט שלי לחוות דעה מה נכון לעשות. --David.r.1929 - שיחה 21:54, 31 באוקטובר 2014 (IST) David.r.1929 - שיחה 09:17, 3 בנובמבר 2014 (IST)
replies: text: ::אני מציע פשוט לצמצם את הטקסט שמוקדש לביוגרפיה, זה הכל. אם אין ערך על המורה, אז לפתוח ערך אודותיו ואם יש ערך, אז לשלב את התוכן הרלוונטי בערך אודותיו, אם התוכן לא קיים שם. גילגמש • שיחה 21:56, 31 באוקטובר 2014 (IST)
replies: text: :::תודה רבה, הבנתי David.r.1929 - שיחה 22:09, 31 באוקטובר 2014 (IST)
replies: text: ::::David.r.1929 - סיימת להכין את הערך לפיצול? גילגמש • שיחה 19:37, 5 בדצמבר 2014 (IST)
replies: text: :::::שבת שלום. מחכה לאביעדוס. הסבתי את תשומת ליבו פעמיים. מעדיף שיתמצת את הביוגרפיות שכתב. David.r.1929 - שיחה 19:40, 5 בדצמבר 2014 (IST)

text: :::::שלום גילגמש. רואה שזה 10 ימים אביעדוס לא בוויקי. מקווה שהוא יחזור במהרה על מנת שנוכל לבצע את הפיצול. תודה וכל טוב David.r.1929 - שיחה 08:09, 15 בדצמבר 2014 (IST)
replies: text: ::::::אין בעיה להמתין זמן נוסף. אנחנו לא עובדים לפי דד ליין. גילגמש • שיחה 12:21, 15 בדצמבר 2014 (IST)
replies: text: :::::::שלום גילגמש. צמצמתי ביוגרפיות לפי הצורך, מקווה שעכשיו בסדר. לא כל המורים זכאים לערך נפרד. נתן גרינבלאט טיפה ארוך על אף שקיים ערך לגביו משום שהוא אישיות חשובה מאוד. תודה רבה לך. כל טוב David.r.1929 - שיחה 14:56, 17 בדצמבר 2014 (IST)
David.r.1929, האם טיפלת בכל העניינים שעלו בדיונים בדף שיחה זה? אני רוצה לדעת היכן זה עומד כדי להתקדם איתו לדיון המלצה. גילגמש • שיחה 10:13, 31 במרץ 2015 (IDT)

text: שלום גילגמש. צמצמתי ביוגרפיות בערך שלגביהן קיים ערך נפרד. לא פתחתי ערכים עצמאיים במקרה של אישים שחשיבותם האנציקלופדית בלתי מספקת. כמו כן, כתבתי לאביעדוס שחזר לפני שבועיים לפעילות לאחר היעדרות של שלושה חודשים ומחכה לראות מה יגיד או יעשה. בתודה ובברכת חג שמח David.r.1929 - שיחה 14:21, 31 במרץ 2015 (IDT)
replies: text: :אוקי, נמתין לתגובה של אביעדוס. גילגמש • שיחה 14:25, 31 במרץ 2015 (IDT)
replies: text: ::תודה, חג שמח! David.r.1929 - שיחה 17:22, 2 באפריל 2015 (IDT)
replies: text: :::שלום לכולם. לטעמי המצב כעת מניח את הדעת. חג שמח, אביעדוס • שיחה 17:19, 10 באפריל 2015 (IDT)
replies: text: ::::או קיי, אקרא את הערך ואבדוק אם יש, לפי דעתי, מקום לדיון המלצה. גילגמש • שיחה 17:30, 10 באפריל 2015 (IDT)

text: מה שכן, אם לדיון המלצה פנינו, כדאי מאוד להרחיב את הפרק הראשון על בסיס מאמרה של בתו של הרב ד"ר י"צ קרליבך, מרים גיליס-קרליבך (בגרמנית), ועדותו של יוסף אחאי – חומר עשיר (נתתי מראי מקום ב"לקריאה נוספת"). יש בידי סריקה של הטקסט של אחאי וכן המאמר בגרמנית בלוויית תרגום לעברית – את כל אלה פרופ' גיליס הואילה בטובה לשלוח לי בזמנו. אביעדוס • שיחה 17:33, 10 באפריל 2015 (IDT)
replies: text: :אם יש מקום להרחבה, אז כדאי לעשותה לפני פנייה לדיון המלצה. גילגמש • שיחה 17:56, 10 באפריל 2015 (IDT)
משתמש:David.r.1929 ואביעדוס: מה קורה עם ההרחבות של הערך? סיימתם? גילגמש • שיחה 17:45, 12 במאי 2015 (IDT)

text: שלום גילגמש. אשמח להרחבה של אביעדוס. שבת שלום! David.r.1929 - שיחה 13:01, 15 במאי 2015 (IDT)
replies: text: :אם כך אני פונה לאביעדוס: אתה רואה צורך בהרחבה נוספת? אני לא רוצה לקרוא לפני שהערך הושלם ואז אשמח להעביר רשימת הערות או לחלופין להעביר אותו לדיון המלצה. כמו כן, יש מישהו נוסף שעשוי להתעניין בתחום זה וכדאי לפנות אליו? גילגמש • שיחה 13:05, 15 במאי 2015 (IDT)
replies: text: ::אכן אני רואה צורך בהרחבה על ראשיתו של המוסד. החומר הנ"ל מצוי בידי כאמור, אבל אני לא רואה שאתפנה לכתיבה על כך בזמן הקרוב. David.r.1929, אוכל לשלוח לך את שני המקורות לשם הרחבת הפרק אם תרצה. אביעדוס • שיחה 20:04, 16 במאי 2015 (IDT)
replies: text: :::מעדיף את כתיבתך, תודה. לעניות דעתי אפשר להמתין. כל טוב! David.r.1929 - שיחה 00:30, 17 במאי 2015 (IDT)
replies: text: ::::יש לי רשימה מאוד ארוכה של דברים לעשות, ואני לא רואה מתי אוכל להתפנות לזה.

text: ::::אינני סבור שיש מקום להעמיד את הערך להמלצה לפני הרחבת הפרק. בברכה, אביעדוס • שיחה 07:22, 17 במאי 2015 (IDT)
replies: text: :::::David.r.1929, לאור ההצהרה של אביעדוס מלפני חודש אני מציע שתעשה את זה בעצמך. כולנו ואני בטוח שגם אביעדוס, נעזור לך עם ביקורת עמיתים ונביא את הערך למצבו הסופי. חבל שלא יגיע לעמוד הראשי. מאות קוראים מחכים לראות אותו שם. גילגמש • שיחה 12:50, 27 ביוני 2015 (IDT)
replies: text: ::::::תודה גילגמש, צריך לראות ולחשוב. David.r.1929 - שיחה 16:15, 27 ביוני 2015 (IDT)
replies: text: :::::::David.r.1929, אני רואה שלא התקדמת עם הערך. זה חבל מאוד. מדובר בעבודה מצוינת וחבל שבגלל כמה דברים קטנים הערך לא יגיע לעמוד הראשי. בסך הכל נותר מאמץ אחרון. אשמח מאוד אם תשלים את הדברים החסרים. גילגמש • שיחה 10:16, 16 ביולי 2015 (IDT)
David.r.1929 ואביעדוס, ברצונכם להמשיך להרחיב את הערך? ערך מצויין שאכן חבל שלא יוצג בעמוד הראש בשל כמה חוסרים קטנים. אשמח לעזור גם אני אם אוכל (ואשמח מאוד לעזור, הרב קרליבך הוא קרוב משפחתי). שמזן‡שיחה • ערכי בראבו • 20:48, 22 ביולי 2015 (IDT)

text: שלום רב שמזן, תודה רבה. מעניין לדעת שהרב קרליבך הוא קרוב משפחתך. אשמח מאוד לעזרתך – שני המקורות לשם הרחבת הערך נמצאים אצל אביעדוס. כל טוב ושבוע טוב! דויד ר. - שיחה - 08:29, 9 באוגוסט 2015 (IDT)
replies: text: :אולי אביעדוס יכול להעביר את המקורות האלה לדויד ר.? באיזה מקורות מדובר? זה ספרים שלמים או שזה רק שני מאמרים? אפשר לצלם בפלאפון ולשלוח את הצילום באי מייל. גילגמש • שיחה 07:02, 27 באוגוסט 2015 (IDT)
replies: text: ::אם אביעדוס סבור ששני המקורות (המאמר של פרופ' מרים גיליס-קרליבך + עדותו של יוסף אחאי ששלחה לו) חשובים וחיוניים שיוסיף את המידע בעצמו. הערך אינו פרויקט פרטי אלא פרי עבודה שיתופית. David.r.1929 - שיחה 08:53, 27 באוגוסט 2015 (IDT)
replies: text: :::אני אכן סבור שהרחבת הפרק הראשון חיונית לערך. אשמח לשלוח את המקורות בדוא"ל לכל המעוניין. אביעדוס • שיחה 15:20, 27 באוגוסט 2015 (IDT)
===הקפצה===
 ו-, גם אני אשמח לעזור בעניין ולקבל את החומר, במסגרת המקפצה.  ShiR • שיחה •  11:21, 28 ביולי 2016 (IDT)

text: שלחתי. אביעדוס • שיחה 14:01, 31 ביולי 2016 (IDT)
replies: text: :לא מצאתי רבות להרחיב, אך הרחבנו מה שהיה בהישג יד. דעתכם כרגע? ShiR • שיח •  13:25, 14 בספטמבר 2016 (IDT)
replies: text: ::לדעתי שיפור הערך הסתיים למיטב יכולתנו. מה נעשה כעת? שיר § שיח §  13:00, 23 באפריל 2017 (IDT)
thread_title:  דיון פיצול 

message: ו-, גם אני אשמח לעזור בעניין ולקבל את החומר, במסגרת המקפצה.  ShiR • שיחה •  11:21, 28 ביולי 2016 (IDT)
replies: text: שלחתי. אביעדוס • שיחה 14:01, 31 ביולי 2016 (IDT)
replies: text: :לא מצאתי רבות להרחיב, אך הרחבנו מה שהיה בהישג יד. דעתכם כרגע? ShiR • שיח •  13:25, 14 בספטמבר 2016 (IDT)
replies: text: ::לדעתי שיפור הערך הסתיים למיטב יכולתנו. מה נעשה כעת? שיר § שיח §  13:00, 23 באפריל 2017 (IDT)
thread_title: הקפצה

message: שלום עורכים יקרים,
מצאתי קישור חיצוני אחד או יותר בהגימנסיה הריאלית העברית בקובנה שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.autc.lt/public/HeritageObject.aspx?id=1359 נמצא כקישור שבור. מומלץ להוסיף https://web.archive.org/web/20130728072849/http://www.autc.lt/public/HeritageObject.aspx?id=1359 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 07:18, 23 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.autc.lt/Public/ScienceWork.aspx נמצא כקישור שבור. מומלץ להוסיף https://web.archive.org/web/20130405165208/http://www.autc.lt/Public/ScienceWork.aspx לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 19:26, 11 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)